CELEX: 32022D1187
Language: mt
Date: 2022-07-07 00:00:00
Title: Deċiżjoni ta’ Implimentazzjoni tal-Kummissjoni (UE) 2022/1187 tas-7 ta’ Lulju 2022 li temenda d-Deċiżjoni ta’ Implimentazzjoni (UE) 2022/493 fir-rigward tal-allokazzjoni definittiva tal-għajnuna tal-Unjoni lill-Istati Membri għall-frott u l-ħxejjex fl-iskejjel u għall-ħalib fl-iskejjel għall-perjodu bejn l-1 ta’ Awwissu 2022 u l-31 ta’ Lulju 2023 (notifikata bid-dokument C(2022) 4873)

11.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 184/56
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2022/1187
         tas-7 ta’ Lulju 2022
         li temenda d-Deċiżjoni ta’ Implimentazzjoni (UE) 2022/493 fir-rigward tal-allokazzjoni definittiva tal-għajnuna tal-Unjoni lill-Istati Membri għall-frott u l-ħxejjex fl-iskejjel u għall-ħalib fl-iskejjel għall-perjodu bejn l-1 ta’ Awwissu 2022 u l-31 ta’ Lulju 2023
         
            
               (notifikata bid-dokument C(2022) 4873)
            
         
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (UE) Nru 1370/2013 tas-16 ta’ Diċembru 2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (1), u b’mod partikolari l-Artikolu 5(6) tiegħu,
         Billi:
         
                     (1)
                  
                  
                     Skont l-Artikolu 3 tar-Regolament ta’ Implimentazzjoni tal-Kummissjoni (UE) 2017/39 (2), l-Istati Membri li jixtiequ jieħdu sehem fl-iskema ta’ għajnuna tal-Unjoni għall-provvista ta’ frott u ħxejjex, banana u ħalib fl-istabbilimenti edukattivi (“l-iskema għall-iskejjel”), għandhom jippreżentaw it-talba tagħhom lill-Kummissjoni sal-31 ta’ Jannar ta’ kull sena għall-għajnuna tal-Unjoni b’rabta mas-sena skolastika li jkun imiss, u jekk applikabbli, jaġġornaw it-talba għall-għajnuna tal-Unjoni b’rabta mas-sena skolastika attwali.
                  
               
                     (2)
                  
                  
                     Abbażi tal-informazzjoni li l-Istati Membri nnotifikaw sal-31 ta’ Jannar 2022, id-Deċiżjoni ta’ Implimentazzjoni tal-Kummissjoni (UE) 2022/493 (3) stabbiliet l-allokazzjoni definittiva tal-għajnuna tal-Unjoni għall-frott u l-ħxejjex fl-iskejjel u għall-ħalib fl-iskejjel għall-perjodu bejn l-1 ta’ Awwissu 2022 sal-31 ta’ Lulju 2023.
                  
               
                     (3)
                  
                  
                     Skont l-Artikolu 1 tar-Regolament ta’ Implimentazzjoni tal-Kummissjoni (UE) 2022/861 (4), l-Istati Membri jistgħu jippreżentaw it-tieni talba lill-Kummissjoni sal-15 ta’ Ġunju 2022 għall-għajnuna tal-Unjoni għall-perjodu mill-1 ta’ Awwissu 2022 sal-31 ta’ Lulju 2023, marbuta mal-ħtieġa li jipprovdu għat-tfal spostati mill-Ukrajna li huma eliġibbli għall-parteċipazzjoni fl-iskema għall-iskejjel.
                  
               
                     (4)
                  
                  
                     Fit-tieni talba tagħhom għall-għajnuna tal-Unjoni għall-perjodu mill-1 ta’ Awwissu 2022 sal-31 ta’ Lulju 2023, Franza, in-Netherlands, l-Awstrija u s-Slovenja indikaw ir-rieda tagħhom li ma jużawx l-ammont sħiħ tal-allokazzjoni definittiva tagħhom tal-għajnuna tal-Unjoni għall-frott u l-ħxejjex fl-iskejjel u/jew għall-ħalib fl-iskejjel kif stabbilit fl-Anness I tad-Deċiżjoni ta’ Implimentazzjoni (UE) 2022/493. Il-Bulgarija, iċ-Ċekja, il-Ġermanja, l-Estonja, il-Greċja, il-Latvja, il-Litwanja, l-Ungerija, il-Polonja, ir-Rumanija u s-Slovakkja nnotifikaw ir-rieda tagħhom li jużaw aktar mill-allokazzjoni definittiva tagħhom tal-għajnuna tal-Unjoni għall-frott u l-ħxejjex fl-iskejjel u/jew għall-ħalib fl-iskejjel kif stabbilit fl-Anness I tad-Deċiżjoni ta’ Implimentazzjoni (UE) 2022/493. Il-Belġju, il-Bulgarija, id-Danimarka, l-Irlanda, il-Greċja, Spanja, il-Kroazja, l-Italja, Ċipru, il-Lussemburgu, Malta, in-Netherlands, l-Awstrija, il-Portugall, is-Slovenja, il-Finlandja u l-Iżvezja ma ppreżentawx it-tieni talba għall-għajnuna tal-Unjoni għall-frott u l-ħxejjex fl-iskejjel u/jew għall-ħalib fl-iskejjel u għalhekk jitqiesu li kkonfermaw l-allokazzjonijiet definittivi tagħhom stabbiliti fl-Anness I tad-Deċiżjoni ta’ Implimentazzjoni (UE) 2022/493.
                  
               
                     (5)
                  
                  
                     Sabiex jiġi massimizzat il-potenzjal sħiħ tal-fondi disponibbli u jiġu indirizzati d-diffikultajiet fl-implimentazzjoni tal-iskema għall-iskejjel minħabba l-ispostament tat-tfal mill-Ukrajna wara l-aggressjoni militari Russa kontra l-Ukrajna fl-24 ta’ Frar 2022, huwa xieraq li tiġi riveduta l-allokazzjoni definittiva tal-għajnuna tal-Unjoni għall-frott u l-ħxejjex fl-iskejjel u għall-ħalib fl-iskejjel għall-perjodu mill-1 ta’ Awwissu 2022 sal-31 ta’ Lulju 2023. Ir-riallokazzjoni tal-ammonti mhux mitluba ta’ allokazzjonijiet definittivi tal-għajnuna tal-Unjoni jenħtieġ li tqis it-tieni talba tal-Istati Membri għall-għajnuna tal-Unjoni u trid tkun ibbażata fuq l-għadd ta’ tfal fl-Istati Membri ta’ bejn is-sitta u l-għaxar snin, f’konformità mal-Artikolu 5(5), it-tieni subparagrafu, tar-Regolament (UE) Nru 1370/2013.
                  
               
                     (6)
                  
                  
                     Għalhekk, jenħtieġ li l-Anness I tad-Deċiżjoni ta’ Implimentazzjoni (UE) 2022/493 jiġi emendat skont dan.
                  
               
                     (7)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2022/493 huwa sostitwit bit-test stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-7 ta’ Lulju 2022.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 346, 20.12.2013, p. 12.
         
            (2)  Ir-Regolament ta’ Implimentazzjoni tal-Kummissjoni (UE) 2017/39 tat-3 ta’ Novembru 2016 dwar ir-regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill f’dak li għandu x’jaqsam mal-għajnuna tal-Unjoni għall-provvista ta’ frott u ħxejjex, banana u ħalib fl-istabbilimenti edukattivi (ĠU L 5, 10.1.2017, p. 1).
         
            (3)  Id-Deċiżjoni ta’ Implimentazzjoni tal-Kummissjoni (UE) 2022/493 li tistabbilixxi l-allokazzjoni definittiva tal-għajnuna tal-Unjoni lill-Istati Membri għall-frott u l-ħxejjex fl-iskejjel u għall-ħalib fl-iskejjel għall-perjodu bejn l-1 ta’ Awwissu 2022 u l-31 ta’ Lulju 2023 u li temenda d-Deċiżjoni ta’ Implimentazzjoni (UE) 2021/462 (ĠU L 100, 28.3.2022, p. 55).
         
            (4)  Ir-Regolament ta’ Implimentazzjoni tal-Kummissjoni (UE) 2022/861 tal-1 ta’ Ġunju 2022 li jistabbilixxi regoli eċċezzjonali għat-tieni talbiet tal-Istati Membri għall-għajnuna tal-Unjoni għall-frott u l-ħxejjex għall-iskejjel u għall-ħalib fl-iskejjel u li jidderoga mir-Regolament ta’ Implimentazzjoni (UE) 2017/39 fir-rigward tar-riallokazzjoni tal-għajnuna tal-Unjoni, għall-perjodu mill-1 ta’ Awwissu 2022 sal-31 ta’ Lulju 2023 (ĠU L 151, 2.6.2022, p. 42).
      
      
         
            ANNESS
            
               
                  
                     “ANNESS I
                     Sena skolastika 2022/2023
                     
                                 Stat Membru
                              
                              
                                 Allokazzjoni definittiva għall-frott u l-ħxejjex fl-iskejjel
                                 f’EUR
                              
                              
                                 Allokazzjoni definittiva għall-ħalib fl-iskejjel
                                 f’EUR
                              
                           
                                 Il-Belġju
                              
                              
                                 3 405 460 
                              
                              
                                 1 613 199 
                              
                           
                                 Il-Bulgarija
                              
                              
                                 2 145 826 
                              
                              
                                 1 030 342 
                              
                           
                                 Iċ-Ċekja
                              
                              
                                 3 515 512 
                              
                              
                                 1 784 619 
                              
                           
                                 Id-Danimarka
                              
                              
                                 1 855 060 
                              
                              
                                 1 460 645 
                              
                           
                                 Il-Ġermanja
                              
                              
                                 20 810 417 
                              
                              
                                 9 696 041 
                              
                           
                                 L-Estonja
                              
                              
                                 520 903 
                              
                              
                                 751 337 
                              
                           
                                 L-Irlanda
                              
                              
                                 1 811 303 
                              
                              
                                 900 398 
                              
                           
                                 Il-Greċja
                              
                              
                                 3 221 670 
                              
                              
                                 1 550 685 
                              
                           
                                 Spanja
                              
                              
                                 13 292 411 
                              
                              
                                 6 302 784 
                              
                           
                                 Franza
                              
                              
                                 16 271 478 
                              
                              
                                 16 146 588 
                              
                           
                                 Il-Kroazja
                              
                              
                                 1 390 541 
                              
                              
                                 800 354 
                              
                           
                                 L-Italja
                              
                              
                                 17 117 780 
                              
                              
                                 8 003 535 
                              
                           
                                 Ċipru
                              
                              
                                 390 044 
                              
                              
                                 400 177 
                              
                           
                                 Il-Latvja
                              
                              
                                 658 180 
                              
                              
                                 711 207 
                              
                           
                                 Il-Litwanja
                              
                              
                                 966 451 
                              
                              
                                 1 081 456 
                              
                           
                                 Il-Lussemburgu
                              
                              
                                 295 111 
                              
                              
                                 193 000 
                              
                           
                                 L-Ungerija
                              
                              
                                 3 122 448 
                              
                              
                                 1 772 817 
                              
                           
                                 Malta
                              
                              
                                 293 504 
                              
                              
                                 193 000 
                              
                           
                                 In-Netherlands
                              
                              
                                 5 570 944 
                              
                              
                                 2 177 837 
                              
                           
                                 L-Awstrija
                              
                              
                                 2 301 768 
                              
                              
                                 1 044 680 
                              
                           
                                 Il-Polonja
                              
                              
                                 12 494 071 
                              
                              
                                 10 739 507 
                              
                           
                                 Il-Portugall
                              
                              
                                 3 283 397 
                              
                              
                                 2 220 981 
                              
                           
                                 Ir-Rumanija
                              
                              
                                 6 900 318 
                              
                              
                                 10 455 944 
                              
                           
                                 Is-Slovenja
                              
                              
                                 570 823 
                              
                              
                                 311 770 
                              
                           
                                 Is-Slovakkja
                              
                              
                                 1 872 965 
                              
                              
                                 960 398 
                              
                           
                                 Il-Finlandja
                              
                              
                                 1 599 047 
                              
                              
                                 3 824 689 
                              
                           
                                 L-Iżvezja
                              
                              
                                 0 
                              
                              
                                 8 998 717 
                              
                           
                                 
                                    Totali
                                 
                              
                              
                                 
                                    125 677 429 
                                 
                              
                              
                                 
                                    95 126 707 
                                 
                              
                           
               ”